Rumpu ry

KOKOUSMUISTIO 21.8.2023 AVOIN HALLITUKSEN KOKOUS

Lyhyesti kokous-asioita

Kokous-osio valmisteli Rumpu Ry:n vuosikokousta ja käsitteli tuloslaskelman ja toimintakertomuksen. Lisäksi valmisteltiin vuosikokousta varten tulo- ja menoarvio sekä toimintasuunnitelma. Tästä osiosta yhdistyksellä on erillinen pöytäkirja.

Menneen kauden toiminnasta ovat jääneet mieleen erityisesti alakoululle järjestetty Taikuri esitys ja yläkoululle järjestetty Mika Törrön vierailu. Lisäksi alakoululaisten käyttöön on hankinttu fresbee golf -koreja ja pulkkia mäenlaskua. Näitä hankintoja voi voitu rahoittaa myyjäistuotoilla ja kunnalta haetuilta avustuksilla. Jatkossa myös sponsorirahoituksen hakeminen yrityksiltä on mahdollista selkeästi kohdennettuihin hankintoihin tai toimintaan.

Rehtori Antti Ikonen kertoi koulun yhteisiä ja eri yksiköiden kuulumisia:

-Koulun yhdistyminen oli murrosvaihe myös vanhempain yhdistyksen toiminnalle. Koulun kannalta on tärkeää, että se on onnistunut hyvin. Eri yksiköiden yhteinen vanhempainyhdistys on yksi koko koulua kokoava tekijä.

-Ylämyllyn koulun koko oppilasmäärä on yli 900 oppilaan. Jyrissä aloitti neljä ekaluokkaa. Yläkoulussa aloitti n. 130 oppilasta. Alakoulussa aloitti kolme uutta opettajaa, yläkoulussa kaksi uutta opettajaa, uutena aloitti myös hyvinvointipedagogi/tsemppari Ari Karppanen Patteriston yksikössä.

-Ylämyllyn koulu on saanut uuden logon.

-Lukukauden teema Meidän koulu, joka näkyy monin tavoin: Pyrimme kehittämään ryhmäytymistä. Käytännön toimia ovat mm. ulkoilupäivät 12.9. alakoululla ja 22.9. yläkoululla. Kummitoimintaa käynnistellään osana yksikkörajojen ylittävien toimintojen kehittäminen. Lukutaidon merkitystä nostetaan esille osana Read Hour –teemaa. Keväälle tulossa koko koulun yhteinen liikuntapäivä 10.5. Yksi kehitysteema on positiivisen pedagogiikka; miten se näkyy yksilöiden, ryhmien, luokkatasojen, yksiköiden ja koko koulun tasolla.

-Hallitusohjelma lupaa perusopetukselle lisäpanostusta. Hankerahoitukset tulevat vähenemään, mutta perusopetukseen tullaan panostamaan ja todennäköisesti alakoululuokat tulevat saamaan lisätunteja.

-Muutamia haasteita on, joista kotien on hyvä olla tietoisia:

Yhtenä haasteena meidänkin koulussamme ovat koulua käymättömät lapset ja nuoret. Tämä on huomattu valtakunnalliseksi ongelmaksi.

Kouluajan ulkopuolella nuorison vauhti on lisääntynyt. Erityisesti Ylämyllyn neuvolan ympäristössä on sattunut paljon, jonka vuoksi varsinkin isompien nuorten vanhempien kannattaisi olla kuulolla, missä oma nuori liikkuu ja mitä puuhaa. Provosointia ja provosoitumista on tapahtunut. Kunnanjohtaja on toivonut, että vanhemmat olisivat mukana jalkautumassa nuorisotyön työntekijöiden kanssa erityisesti neuvolan alueella. Omatoimi partiointiin ei sitä vastoin kannata lähteä. Rummun jäsenet ovat tehneet arvokasta työtä olleessaan mukana jo tähän asti tehdyssä jalkautumisessa.

Opettajaedustajien havaintoja

Yksiköissä syyslukukausi on käynnistynyt pääosin hyvin. Yläkoulun syksyn alku on tuntunut hieman edellistä rauhallisemmalta. Paloaukean yksikössä on positiivisen touhukasta porukkaa. Jyrin yksikön syksy on koulussa alkanut rauhallisesti, mutta opettajia on huolestuttanut se, kuinka pelimaailma näyttää hallitsevan monen pienen oppilaan ajatuksia ja ajankäyttöä.

Rummun tulevaa toimintaa

Rummun toimintakauden ensimmäinen isompi juttu on **Ykkösten ilta** 20.9. Tapahtuma aika 17:30-18:30.Ykkösten illassa ajatuksena olisi, että pienet voisivat leikkiä isompien ohjauksessa ja silloin vanhemmilla olisi mahdollisuus tutustua toisiin luokan oppilaiden vanhempiin ja verkostoitua heidän kanssa. Vanhempainyhdistyksen väkeä tulee mukaan jututtamaan vanhempia ja herättelemään keskustelua.

Suunnittelua ja tapahtuman järjestelyä jatketaan kokouksen jälkeen:

-Selvitetään saataisiinko yläkoululaisista leikittäjiä esimerkiksi rastien suunnittelijoiksi ja pitäjiksi. Esimerkiksi temppurata voisi olla mieluinen ohjelma. Tarvetta olisi 10 ohjaavalle henkilölle, jolle maksettaisiin pieni korvaus esim. luokkaretkikassaan.

-Samoin selvitetään ottaisiko joku kutosluokka tehtäväkseen kahvion pitämisen luokkaretkikassaa ajatellen.

-Selvitetään saako paikalle kaverikoiria. Markkinoinnissa painotetaan vanhemmille mahdollisuutta tutustua toisiinsa ja olla yhteydessä myös jatkossa perheiden kesken.

🡪 Nämä kaikki ovat vahvistuneet kokouksen jälkeen.

**Vuosikokoukseen** kutsutaan koko koulun vanhempia. Rummun esittelyviesti lähetetään hyvissä ajoin ennen kokousta. Myös varsinainen kokouskutsu lähetetään kaikille vanhemmille viikkoa ennen kokousta. Vuosikokous pidetään 25.9.2023 klo: 17:30 alkaen kahveilla Jyrin ruokalassa (paikka vielä vahvistamatta). Kokous alkaa klo: 18:00.